मोटरसाइकिल चोर गिरोह का एक मेंबर िगरफ्तार
भास्कर संवाददाता| रामपुरा फूल
पुलिसथाना रामपुरा सीटी ने सोमवार सुबह गांव महराज से मोटर साइकिल चोर गिरोह के सरगना को गिरफ्तार कर उसके कब्जे से चार मोटरसाइकिल और एक देसी पिस्तौल बरामद की गई है। पुलिस की तरफ से उक्त दोषी को मंगलवार अदालत में पेशकर उसका रिमांड लिया जायेगा।
डीएसपी फूल कंवरदीप सिंह और पुलिस थाना रामपुरा सीटी के थाना प्रमुख कमलजीत ने बताया कि सोमवार सुबह पुलिस थाना रामपुरा के सहायक थानेदार चिमन लाल को गांव महराज के बस स्टैंड के पास मोटर साइकिल चोर गिरोह के सरगना के घूमने की सूचना मिली। सूचना मिलने पर चिमन लाल के नेतृत्व में पुलिस थाना रामपुरा फूल की पांच सदस्यीय टीम की तरफ से मौके पर रेड कर आरोपी लखवंत सिंह उर्फ भूंडी (25) निवासी गांव माड़ी को गिरफ्तार किया गया। इस दौरान पुलिस ने उसके घर छापेमारी कर चोरी के चार मोटरसाइकिल और एक 315 बोर देसी पिस्तौल भी बरामद किया। आरोपी के खिलाफ थाना रामपुरा में अलग-अलग धाराओं के तहत मुकदमा दर्ज कर अगली कार्रवाई शुरू कर दी है। डीएसपी कंवरदीप सिंह ने बताया कि दोषी खिलाफ पहले भी जिले के अलग-अलग पुलिस थानों में वाहन चोरी के पांच मामले दर्ज हैं। उन्होंने बताया कि पूछताछ दौरान दोषी की तरफ से अब तक 120 के करीब स्कूटर-मोटर साइकिल चोरी किये जाने की बात मानी है।
गिरफ्तार वाहन चोर गिरोह का सरगना पुलिस पार्टी के साथ।
bho_Deva bho_Deva hin_Deva hin_Deva bho_Deva